ויל אייזנר

ויליאם ארווין "ויל" אייזנר (באנגלית: William Erwin "Will" Eisner; 6 במרץ 1917 בברוקלין – 3 בינואר 2005 בלודרדייל לייקס שבפלורידה) היה סופר ואמן קומיקס יהודי-אמריקני, כמו גם יזם, שנחשב לאחד מהתורמים החשובים להתפתחותו של המדיום.

אייזנר ידוע בעקבות יצירותיו "חוזה עם אלוהים" ו"הרוח" (The Spirit), שהשפיעו רבות להכרתו של הרומן הגרפי כיצירה ספרותית. נוסף על כך, תפקידו כיזם עזר לבסס את מדיום הקומיקס כמיזם חינוכי לכל דבר, לרבות הקמתם של אולפני הנפשה.

בשנת 1988, קהילת הקומיקס ערכה מחווה לאייזנר בכך שיצרה את פרסי תעשיית הקומיקס ע"ש ויל אייזנר, שנועדו להוקיר הישגים חדשים מדי שנה בתעשייה, בעידודו ובהשתתפותו של אייזנר.

קורות חיים

תחילת חייו
אייזנר נולד בברוקלין שבניו יורק למהגרים יהודיים. אביו היה צייר ויזם, לשעבר פועל אזור הבדים בשדרה השביעית ברובע מנהטן. אייזנר למד בתיכון ע"ש דה-וויט קלינטון. אחד מהמשפיעים הרבים עליו היה המאייר ג'וזף כריסטיאן ליינדקר. בין היתר, אייזנר אייר עבור עיתון בית הספר ועיצב תפאורות. הוא אף שקל להשתמש בכישוריו בתיאטרון. 

לאחר סיום לימודיו למד אצל האמן הקנדי ג'ורג' ברנדט ברידג'מן למשך שנה, ובזכות קשריו ניתנה לו משרת מאייר פרסומי בעיתון ניו-יורקי נחשב. באותה עת, אייזנר אייר גם למגזיני פאלפ עבור סכום לא מבוטל של עשרה דולרים לעמוד.

בשנת 1936, חברו ללימודים בוב קיין (לימים יוצר באטמן) הציע לאייזנר בן ה-19 למכור את ציוריו לחוברות הקומיקס Wow, What A Magazine!, שלמעשה היו מקבץ רצועות קומיקס שהודפסו מחדש בצבע. משנת 1935, שניהם החלו בהוספת חומר. מבין יצירותיו נמנה Captain Scott Dalton, גיבור בדמותו של הנרי ריידר הגרד שטייל מסביב לעולם בחיפושו אחר ממצאים נדירים.

אייזנר ואייגר
אייזנר והעורך הראשי של מגזין WOW, ג'רי אייגר, שיתפו פעולה ביניהם בשנים שלאחר מכן. לאחר ארבע חוברות בלבד של המגזין (חודשים יולי-נובמבר 1936), הצמד המשיך להוציא חומר מקורי להוצאות לאור כדוגמת Fox Comics, Fiction House ו-Quality Comics בין היתר. הייתה זו תקופת השפל הגדול, ורווחיהם עמדו על דולר וחצי לעמוד.

בשנת 1939 יצר אייזנר דמות בדיונית בשם Wonder Man עבור ויקטור פוקס, מו"ל שעבד בעבר עם DC קומיקס ועם Fox Comics, וזאת בעקבות דרישתו ליצור דמות סטייל סופרמן. אייזנר כתב ואייר את הגיליון הראשון של Wonder Comics תחת שם העט ויליס.

"הרוח"
בסוף 1939 פנו אל אייזנר מטעם ההוצאה לאור Quality Comics בבקשה להיכנס לתחום חוברות הקומיקס, שעתידות להתפרסם בעיתונים. ההחלטה לא הייתה קלה, מכיוון ששותפותו עם אייגר עדיין נשאה פרי. לבסוף, אייזנר מכר את חלקו בשותפות והתפנה לכתוב את "הספיריט", רצועות קומיקס שיועדו לקהל בוגר יותר. הפרסום הראשוני של הדמות החל ב-2 ביוני 1940 במוספים לעיתון בשם The Spirit Section ונמשך עד לשנת 1952. תיאורם הגס של הגיבור הראשי, שמפקדתו מצויה למרגלות המצבה לדמותו האמיתית, ושל החיים בעיר הגדולה שיקפו וכן השפיעו על סגנון הפילם נואר בסרטים ובמדיה הכתובה של שנות ה-40.

חוברות הקומיקס נודעו בעיקר בשל סיפורם של האנשים הפשוטים, כאשר לעיתים קרובות עלילת הגיבור הייתה מפנה עצמה לדרמה המתחוללת בעיר. נוסף על כך, מלבד השימוש באלימות ובפאתוס, חוברות "הספיריט" שאבו כוחן מהשימוש בהומור, כאשר הדמות הייתה שרויה לרוב בקיפאון נוכח הנשים היפות הסובבות אותו.

אייזנר עבד עם צוות מסור על חוברות הקומיקס, אשר המשיך לפרסם אותן גם כאשר אייזנר גויס לצבא ארצות הברית בין השנים 1942–1945. בתקופת שירותו השתמש אייזנר בקומיקס למטרות חינוך. כך למשל, בביטאון Army Motors יצר אייזנר את דמותו של החייל המגמגם והזהיר ג'ו דואפ, שהדגים אחזקה מונעת לכלי הנשק השונים. בשנת 1948, בעת שחזר לכתיבת "הספיריט", ייסד אייזנר חברה שנועדה לספק חומרי הדרכה לארגונים ממשלתיים ועסקיים. אחד מכתבי העת הארוכים ביותר תחת שם החברה היה המגזין PS, The Preventive Maintenance Monthly שהחל בשנת 1951 ונמשך עד לשנות ה-70.

רומנים גרפיים
בסוף שנות ה-70 הפנה אייזנר את תשומת לבו ליצירת סיפורים ארוכים. "A Contract with God" היה הרומן הגרפי הראשון שלו, שלאחריו הוציא אייזנר מקבץ של סיפורים קצרים המתעדים את ההיסטוריה של קהילות המהגרים של ניו יורק, בעיקר יהודים. בין הספרים נמנים Building, A Life Force, Dropsie Avenue ו-To the Heart of the Storm. אייזנר המשיך לפרסם את סיפוריו גם בשנות ה-70 וה-80 לחייו.

בשנותיו המאוחרות הרצה אייזנר על אמנות המקצוע וכן כתב שני ספרי הוראה המשמשים כיום מאיירים. בהקדמה להוצאה המחודשת ל"חוזה עם אלוהים" משנת 2001, ציין אייזנר כי ההשראה לעלילה הראשית הייתה בעקבות מותה של בתו חולת הלוקמיה בשנת 1969.

מותו
אייזנר מת בפלורידה כתוצאה מסיבוכים מניתוח מעקפים שעבר ב-22 בדצמבר 2004. חברת DC קומיקס ערכה טקס אשכבה לזכרו באזור האיסט סייד של מנהטן, שכונה שאותה הרבה אייזנר לתאר בסיפוריו ובאיוריו. אייזנר הותיר אחריו אשה ובן.

פרסים והוקרה
אייזנר קיבל הוקרה על עבודתו מאת ארגון המנפישים הארצי כאשר קיבל את פרס הקומיקס לשנים 1967–1969 וכן 1987–1988, כמו גם פרס ראובן גולדברג היוקרתי בשנת 1988.

שמו של אייזנר הונצח בהיכל התהילה של האקדמיה לאמנויות הקומיקס בשנת 1971 וכן בהיכל התהילה ע"ש ג'ק קירבי בשנת 1987. שנה לאחר מכן הוקמו פרסי תעשיית הקומיקס על שמו.

ספריו
 A Contract with God (1978, Baronet Books ; DC Comics' reissue )
 Will Eisner Color Treasury (1981, Kitchen Sink Press) ()
 Spirit Color Album (1981, Kitchen Sink) ()
 Spirit Color Album, v2 (1983, Kitchen Sink) ()
 Spirit Color Album, v3 (1983, Kitchen Sink) ()
 Life on Another Planet (1983) ()
 Comics and Sequential Art (1985) ()
 New York: The Big City (1986) ( softcover and  hardcover) (reprinted in 2000, )
 The Dreamer (1986) ()
 The Building (1987) ()
 A Life Force (1988) ()
 Art of Will Eisner (1989 2nd ed, Kitchen Sink) ()
 Outer Space Spirit (1989 Kitchen Sink) ()
 To the Heart of the Storm (1991) ()
 The Will Eisner Reader (1991) ()
 Invisible People (1993) ()
 Dropsie Avenue (1995) ()
 Will Eisner Sketchbook (1995, Kitchen Sink) ( softcover and  hardcover)
 Christmas Spirit (1995 Kitchen Sink) ()
 Spirit Casebook (1990 Kitchen Sink) ()
 Graphic Storytelling and Visual Narrative (1996) ()
 The Princess and the Frog (1996) ()
 All About P'Gell: Spirit Casebook II (1998 Kitchen Sink) ()
 A Family Matter (1998) ()
 Last Day in Vietnam (2000) ()
 The Last Knight (2000) ()
 Minor Miracles (2000) ()
The Spirit Archives: [No Eisner work in vols. 5–11]
 Volume 1 (2000, Fall 1940) ()
 Volume 2 (2000, Spring 1941) ()
 Volume 3 (2001, Fall 1941) ()
 Volume 4 (2001, Spring 1942) ()
 Volume 12 (2003, Spring 1946) ()
 Volume 13 (2004, Fall 1946) ()
 Volume 14 (2004, Spring 1947) ()
 Volume 15 (2005, Fall 1947) ()
 Volume 16 (2005, Spring 1948) ()
 Volume 17 (2006, Fall 1948) ()
 Volume 18 (2006, Spring 1949) ()
 Volume 19 (2006, Fall 1949) ()
 Volume 20 (2006, Spring 1950) ()
 Volume 21 (2007, Fall 1950) ()
 Volume 22 (2007, Spring 1951) ()
 Will Eisner's Shop Talk (2001, Dark Horse Comics) ()
 Fagin the Jew (2003) ()
 Hawks of the Seas (2003, Dark Horse Comics) ()
 The Name of the Game (2003) ()
 Will Eisner's John Law: Dead Man Walking (2004, IDW) (Softcover , Hardcover )
 The Plot: The Secret Story of The Protocols of the Elders of Zion (2005, WW Norton) ()
 The Contract With God Trilogy: Life on Dropsie Avenue (2005, WW Norton) () (anthology collecting A Contract With God, A Life Force and Dropsie Avenue)
 New York: Life In the Big City (2006, WW Norton) () (anthology collecting New York: the Big City, The Building, City People Notebook and Invisible People)

קישורים חיצוניים

 

 ויל אייזנר במסד הנתונים comicbookDB
 היקום של אלי אשד, פנטזיה של קונספירצית על: ויל אייזנר והפרוטוקולים של זקני ציון, פורסם במקור בעיתון הארץ
 

ערכים שבהם תבנית בריטניקה אינה מתאימה
ניו יורק: אישים
סופרים יהודים אמריקאים
קומיקסאים אמריקאים
קומיקסאים יהודים
מאיירים אמריקאים
מאיירים יהודים
אמנים יהודים אמריקאים
אישים שעל שמם פרס ספרותי
חיילים יהודים במלחמת העולם השנייה
אמריקאים שנולדו ב-1917
אמריקאים שנפטרו ב-2005